《郊工　颂成也 其一》
明代·王慎中

于辟翼承序，祗德鉴昊苍。观文釐元命，造哲焕令章。

诤臣秉周礼，纳议光文昌。经始揆皇览，测臬即灵壤。

巍基摩地轴，层构罗天纲。营陔三奇积，疏陛四维张。

象形以创规，效运故乘阳。躨跜白虎守，蚴蟉青龙翔。

宅岳既崒崒，侦河亦汤汤。县圃激神岳，蓬壶峙中央。

启度非近算，祖烈今有光。道存羲轩始，典迪夷龙襄。

维新弘有谧，作固亘无疆。康哉宜有咏，圣谟始我皇。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。